નવી દિલ્હી: એનઆઈએના એક અધિકારીએ જણાવ્યું છે કે પાકિસ્તાન સ્થિત આતંકી સંગઠન પોતાના ચેરિટી સંગઠનો મારફતે કરોડો રૂપિયાનું ડોનેશન અને ભંડોળ એકત્ર કરીને જમ્મુ કાશ્મીરમાં આતંકવાદ ભડકાવવા માટે નાણાં ભંડોળ પૂરું પાડી રહ્યું છે. એનઆઈએના પોલીસ અધિક્ષક અતુલ ગોયેલે જણાવ્યું હતું કે આતંકી સંગઠન જમાત-ઉદ-દાવા (જેયુડી) અને લશ્કર-એ-તોઈબા (એલઈટી) દ્વારા સંચાલિત ફલહ એ ઈન્સાનિયત ફાઉન્ડેશન (એફઆઈએફ) અને જૈશ-એ-મહંમદ (જેઈએમ) દ્વારા સમર્થિત અલ રહેમત ટ્રસ્ટ (એઆરટી) કાશ્મીરમાં આતંકવાદને સમર્થન આપી રહ્યું છે અને નાણાં ભંડોળ ઉપલબ્ધ કરી રહ્યું છે.